**Сабақтың тақырыбы:** Үй жануарлары

**Сабақтың мақсаты:**

Білімділік : Оқушылардың сөздік қорын молайту, ой-өрістерін, дүниетанымын кеңейту, тіл байлығын молайтып, ойлау, көру, қабылдау қабілеттерін дамыту.

Дамытушылық :Баланың сөздік қорын дамыту,

Тәрбиелік: Табиғатты, жан-жануарды қорғауға тәрбиелеу.

Әдіс-тәсілдері: Сұрақ-жауап, көрсету, түсіндіру.

Көрнекілік: Суреттер, төлдердің үлгілері.

Сабақтың түрі: Жаңа сабақ

**Сабақтың барысы:**

 **Ұйымдастыру кезеңі.**

Сәлемдесу;

Оқушының назарын сабаққа аудару.

- Жылдың қай мезгілі?

- Қай ай?

- Аптаның қай күні?

- Күн қандай?

**Өткенді қайталау**

-Жидектерді ата?

-Қандай жидекті жақсы көресің?

 **Жаңа сабақ**

- Біз бүгін үй жануарлары туралы әңгімелесеміз. Үй жануарлары деп үйде ұстайтын жануарларды айтамыз. Олар мыналар;қой, ешкі, сиыр, түйе, жылқы.

- Мына жайлаудағы суретке қарашы.

**Үй жануарлары төлімен жайылып жүр екен.**

Осы үй жануарларының төлдерін қалай айтамыз.

Түйенің төлі - ботақан,

Қойдың төлі - қошақан,

Ешкінің төлі - лақ,

Жылқының төлі - құлын,

Сиырдың төлі - бұзау.

.

**Кім қалай дыбыстайды?**

 Түйе- боздайды.

 Қой -маңырайды.

 Ешкі- маңырай.

 Жылқы- кісінейді.

 Сиыр -мөңірейді.

**Дастархан жаю ойыны**

Ғажайып қаптың ішінен тағам және жүннен тоқылған киім түрлерін алып,олардың қай жануардың өнімінен жасалатынын айту,дастарханға қою

 **Сергіту сәті;**

Сағаттың тіліндей

Иіліп оңға бір,

Сағаттың тіліндей

Иіліп солға бір

Оң аяқ, сол аяқ

Жаттығу оң аяқ.

**«Сыңарын тап» ойын.**

Тақта алдына үй жануарларының суреттері ілінеді, бала олардың адасқан төлдерін тауып қосуы керек. Әр жануардың суреттінің қасына қима қағаздарда дұрыс жазылған төлдердің аттарын тауап іледі.

**Ойын «Үй жануарларын тап»**

- Мен саған үй жануарларының аттарын айтамын, «үй жануарын» естігенде қол шапалақтау керек.

Мысалы: жолбарыс, түйе, жылқы, кірпі, аю, ешкі, лақ, қоян, тиін,қасқыр,сиыр, т.б.**Қорытынды**

- Қандай үй жануарларымен таныстық?

-Неліктен үй жануарлар деп атаймыз?

-Қандай үй жануарларын білесің?

-Үй жануарларының адамдарға пайдасы?

**Үйге тапсырма**

Өзіңе ұнайтын үй жануарының суретін салып келу